Na temelju članka 37. Statuta Koprivničko-križevačke županije («Službeni glasnik Koprivničko-križevačke županije» broj 7/13., 14/13., 9/15., 11/15 – pročišćeni tekst, 2/18., 3/18. – pročišćeni tekst, 4/20., 3/21. i 4/21.-pročišćeni tekst) Županijska skupština Koprivničko-križevačke županije na 3. sjednici održanoj 23. rujna 2021. donijela je

#### ZAKLJUČAK

o usvajanju

 Izvješća o problematici nezaposlenosti i zapošljavanja iz evidencije nezaposlenih

na području Koprivničko-križevačke županije za 2020. godinu

**I.**

Usvaja se Izvješće o problematici nezaposlenosti i zapošljavanja iz evidencije nezaposlenih na području Koprivničko-križevačke županije za 2020. godinu, KLASA:100-01/21-01/1, URBROJ:2137/1-04/08-21-1.

II.

Ovaj Zaključak objavit će se u «Službenom glasniku Koprivničko-križevačke županije».

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA:100-01/21-01/1

URBROJ:2137/1-04/08-21-3

Koprivnica, 23. rujna 2021.

 PREDSJEDNIK

 Damir Felak, dipl. ing., v.r.

OBRAZLOŽENJE

Temeljem plana rada Županijske skupštine Koprivničko-križevačke županije za 2021. godinu („Službeni glasnik Koprivničko-križevačke županije“ broj 25/20.) i Izvješća Hrvatskog zavoda za zapošljavanje Područni ured Križevci izrađenog od strane Hrvatskog zavoda za zapošljavanje, Područne službe Križevci (HZZ), stanje i promjene na tržištu rada u 2020. godini ukazuju na sljedeće zaključke:

* porasla zaposlenost – krajem prosinca 2020. evidentirano je 34.299 zaposlenih osoba, što je za 234 odnosno 0,7% više nego na kraju 2020. godine,
* povećana nezaposlenost - u odnosu na prethodnu godinu zabilježen je rast broja nezaposlenih osoba za 19,6% iz razloga većeg broja novoprijavljenih osoba u evidenciji (4.388 osoba) tijekom 2020. godine, u odnosu na broj izlazaka iz evidencije (4.007 osoba). Početkom 2020. godine evidentirano je 1.941 nezaposlenih osoba, a krajem godine njih 2.322,
* Koprivničko-križevačka županija je druga je po redu od županija s najmanjim brojem nezaposlenih osoba s udjelom od 1,5% u ukupnom broju nezaposlenih u Republici Hrvatskoj,
* veći broj ulazaka nezaposlenih osoba u evidenciju za 1,2% (u 2020. godini prijavljeno je 4.388 osoba, a 2018. njih 4.335),
* dužina čekanja na zaposlenje - za 70,4% nezaposlenih je do godinu dana, a više od 3 godine čeka 8,1% nezaposlenih osoba koje su prema više kriterija teže zapošljive,
* struktura nezaposlenih na kraju 2020. godine s obzirom na spol, dob, obrazovanje, zanimanje i razloge ulaska u evidenciju HZZ-a:
* žene čine 55,8% ukupno nezaposlenih, a u ukupnom broju novoprijavljenih osoba čine 56,2%,
* mladi do 29 godina starosti čine 34,4% ukupnog broja nezaposlenih,
* osobe bez škole i sa nezavršenom osnovnom školom čine 10,9% nezaposlenih, a sa završenom osnovnom školom 21,6%,
* 3.201 osoba koje su u evidenciju HZZ-a ušle iz radnog odnosa čine 72,9% ukupnog broja novoprijavljenih osoba,
* struktura zapošljavanja iz evidencije u 2020. godini tijekom koje je zaposleno 2.981 osoba, odnosno 1,1% više nego u 2019. godini:
* 55,9% ukupno zaposlenih čine žene,
* 13,7% ukupno zaposlenih prvi put je tražilo zaposlenje,
* 86,9% osoba zaposleno je na određeno vrijeme,
* 24,12% udjela u zapošljavanju čini djelatnost prerađivačke industrije; 12,8% trgovina, 10,9% obrazovanje, 10,2% administrativne i pomoćne uslužne djelatnosti te 9,9% pružanje smještaja te priprema i usluživanje hrane,
* rast broja korisnika novčane naknade (povećanje za 31,1% i prosječno je mjesečno evidentiran 699 korisnika novčane naknade).

UPRAVNI ODJEL ZA GOSPODARSTVO,

KOMUNALNU DJELATNOSTI I POLJOPRIVREDU